কুষ্টিয়া জেনারেল হাসপাতাল

কুষ্টিয়া জেনারেল হাসপাতাল (পূর্বনাম: কুষ্টিয়া হাসপাতাল) বাংলাদেশের কুষ্টিয়ায় অবস্থিত একটি সরকারি হাসপাতাল। এটি কুষ্টিয়া সদর হাসপাতাল নামেও পরিচিত। ইতিহাস ১৮৮৭ সালে কুষ্টিয়া শহরের থানাপাড়ায় হাই স্ট্রিটে (বর্তমানে এনএস রোড) কুষ্টিয়া হাসপাতাল নির্মিত হয়। বর্তমানে সেখানে কুষ্টিয়া সিভিল সার্জনের কার্যালয় অবস্থিত। ১৯১০ সালে প্রকাশিত একটি প্রতিবেদন অনুযায়ী ১৯০৭ সালে কুষ্টিয়া হাসপাতালে ৭,০৮৮ জন বহির্বিভাগীয় রোগী এবং ৬৬ জন আভ্যন্তরীণ রোগীকে চিকিৎসা দেওয়া হয়েছিল। ১৯৬২ সালে কুষ্টিয়া হাসপাতাল কোর্টপাড়ায় বর্তমান স্থানে স্থানান্তর করা হয়। ১৯৬৩ সালে ১০০ শয্যা নিয়ে কুষ্টিয়া জেনারেল হাসপাতাল যাত্রা শুরু করে। ১৯৭১ সালের ৩১ মার্চ বাংলাদেশের স্বাধীনতা যুদ্ধ চলাকালীন পাকবাহিনী কুষ্টিয়া জেনারেল হাসপাতালে বোমাবর্ষণ করেছিল। ২০০০ সালে হাসপাতালটি ১৫০ শয্যায় উন্নীত হয়। ২০০৫ সালের ১ ডিসেম্বর তৎকালীন প্রধানমন্ত্রী খালেদা জিয়া ২৫০ শহ্যা হাসপাতালের উদ্বোধন করেন। ২০০৭ সাল থেকে বর্তমান পর্যন্ত হাসপাতালের শয্যা সংখ্যা ২৫০। কুষ্টিয়া মেডিকেল কলেজ নির্মাণাধীন থাকা অবস্থায় মেডিকেল কলেজের অস্থায়ী ক্যাম্পাস হিসেবে কুষ্টিয়া জেনারেল হাসপাতাল ব্যবহার করা হতো (২০১৩–২০২২)। ২০২২ সালের এপ্রিল মাসে মেডিকেল কলেজের অস্থায়ী ক্যাম্পাস মূল ক্যাম্পাসে স্থানান্তর করা হয়। অভ্যন্তরীণ কাঠামো শয্যা সংক্রান্ত তথ্যাবলী বিভাগ কুষ্টিয়া জেনারেল হাসপাতালে ০৩টি বিভাগে রোগীদের সেবা প্রদান করা হয়। জরুরীবিভাগ বর্হিঃবিভাগ আন্তঃবিভাগে জরুরীবিভাগ সময়সূচী: জরুরীবিভাগ সার্বক্ষনিক খোলা থাকে। অবজারভেশন রুম মিনি অপারেশন রুম বর্হিঃবিভাগ সময়সূচী: প্রতি কর্মদিবসে সকাল ৮.০০ ঘটিকা হইতে দুপুর ২.৩০ ঘটিকা পর্যন্ত খোলা থাকে। বহিঃবিভাগ সেবাসমূহ: প্যাথলজী এক্স-রে, আল্ট্রাসনো ও ই.সি.জি (২৪ ঘন্টা খোলা থাকে) সেবা ব্লাড ব্যাংক সুবিধ। (২৪ ঘন্টা) মেডিসিন, সার্জারী, নাক-কান-গলা, প্রসূতি সেবা, কার্ডিও, হাড় জোড়া, হাড় ভাংগা, ডায়রিয়া রোগীর সেবা। দন্ত সেবা ফিজিওথেরাপী সেবা চক্ষু সেবা ই.পি.আই; যক্ষা ও ডটস কর্ণার সেবা ব্রেস্ট ফিডিং কর্ণার সেবা ও.আর.টি (ORT) কর্ণার সেবা আই.এম.সি (IMCI) আই কর্ণার বা শিশুদের সেবা প্রসূতি বা গর্ভবতী মায়েদের সেবা ভায়া বা জরায়ুর মূখ পরীক্ষা সেবা ও স্তন ক্যান্সার সনাক্ত করণ আন্তঃবিভাগ সময়সূচী: আন্তঃবিভাগে সার্বক্ষনিক চিকিৎসা সেবা প্রদান করা হয়। আন্তঃবিভাগ সেবাসমূহ সিসিইউ (CCU) সার্জারী বিভাগ মেডিসিন বিভাগ গাইনী ও অবসঃ বিভাগ চক্ষু বিভাগ ই.এন.টি/নাক-কান-গলা বিভাগ শিশু বিভাগ অর্থোপেডিক বিভাগ ডায়রিয়া বিভাগ প্রসূতি বিভাগ সংক্রামক বিভাগ ব্রেস্ট ফিডিং এইচআইভি ভায়া ও কল্পোসকপি উল্লেখযোগ্য রোগী আব্দুল ওয়াহেদ - রাজনীতিবিদ, ২০১৫ সালের ২২ মার্চ হৃদযন্ত্রের ক্রিয়া বন্ধ হয়ে কুষ্টিয়া জেনারেল হাসপাতালে মৃত্যুবরণ করেন। আবদুল করিম শাহ - বাংলাদেশী বাউল গায়ক, ২০১৪ সালের ১৯ এপ্রিল শ্বাসকষ্ট নিয়ে কুষ্টিয়া জেনারেল হাসপাতালে ভর্তি হয়েছিলেন। শেখ রওশন আলী - বিপ্লবী ও বাংলাদেশের স্বাধীনতা যুদ্ধে সংগঠক, ১৯৮৪ সালে অসুস্থ হলে কুষ্টিয়া জেনারেল হাসপাতালে ভর্তি হয়েছিলেন। আমির হামজা - একজন রাজনীতিবিদ ও মুফতি, ২০২৬ সালের ৮ ফেব্রুয়ারি নির্বাচনী প্রচারণার সময় অসুস্থ হলে কুষ্টিয়া জেনারেল হাসপাতালে ভর্তি হন। সৈয়দ মেহেদী আহমেদ রুমি - রাজনীতিবিদ ও সাবেক সাংসদ, ২০২৬ সালের ২৩ এপ্রিল দিবাগত রাতে অসুস্থ হলে কুষ্টিয়া জেনারেল হাসপাতালে ভর্তি হন। ফরিদা ইয়াসমিন - রাজনীতিবিদ ও সাবেক শিক্ষিকা, ২০২৫ সালের ৩ সেপ্টেম্বর সড়ক দুর্ঘটনায় আহত হলে তাকে উদ্ধার করে কুষ্টিয়া জেনারেল হাসপাতালে ভর্তি করা হয়। চিত্রশালা তথ্যসূত্র বহিঃসংযোগ দাপ্তরিক ওয়েবসাইট উইকিমিডিয়া কমন্সে কুষ্টিয়া জেনারেল হাসপাতাল সম্পর্কিত মিডিয়া দেখুন।